**ÁLTALÁNOS TÁJÉKOZTATÁS**

KIVONAT A 2013. ÉVI CCXL. TÖRVÉNY (Bv. tv.), ILLETVE A 16/2014. IM RENDELETBEN, 2018. JÚLIUS 1-JÉTŐL MEGHATÁROZOTTAKRÓL

A bv. szerv területén kívülről érkező csomagban **élelmiszer, tisztálkodási szer, dohánytermék**, valamint gyógyszer, gyógyászati segédeszköz vagy gyógyhatású készítmény **nem küldhető** *(utóbbi csak külön engedéllyel)*.

Az elítélt kapcsolattartója az élelmiszert, tisztálkodási szert, dohányterméket tartalmazó csomagot ellenérték megfizetése mellett a bv. intézet területén működő, a személyes szükségletekre fordítható összeg levásárlására kijelölt üzletben állíttathatja össze **jogszabályban meghatározott módon**. Az ilyen csomag fogadása **beleszámít** a **havi gyakoriságba**.

Az elítélt kapcsolattartója a Bv. tv. 176. § (5) bekezdése szerinti csomagot (élelmiszert, tisztálkodási szert) a személyes szükségletekre fordítható összeg levásárlására kijelölt üzlet kínálatából rendelheti meg

a1) a bv. szerv által működtetett **internetes felületen az ellenérték átutalásával**, vagy

b1) a **látogatás során** az ellenérték készpénzben vagy bankkártyával történő megfizetésével.

A bv. intézet az elítélt részére a csomagot

a) az a1) pont szerinti esetben az ellenérték beérkezését,

b) a b1) pont szerinti esetben a látogatást

követő három munkanapon belül adja át.

**A 2018. JÚLIUS 01-JÉTŐL ÉLETBE LÉPŐ JOGSZABÁLYVÁLTOZÁSOKAT KÖVETŐEN BEKÜLDHETŐ CSOMAGOK TÍPUSAI**

 Havonta legfeljebb egy csomag, 5 kg súlyhatár mellett, opcionálisan választva a következő lehetőségek közül (havonta kizárólag az egyik)

o Bv. intézet területén működő üzlet kínálatából összeállított, interneten vagy látogatófogadás során rendelt csomag (**tisztálkodási szerek, élelmiszerek**)

o Kívülről, postai úton beküldött csomag (**tisztálkodási felszerelések, étkezési eszközök,** **írószerek, papíráruk, egyéb használati tárgyak, vallási kegytárgy és imakönyv**),

 Meghatározott **gyógyszert, gyógyászati vagy orvosi segédeszközt, gyógyhatású készítményt tartalmazó**, kívülről, postai úton beküldött csomag – **amennyiben a bv. intézet az adott termékeket nem tudja biztosítani vagy beszerezni, a bv. orvos javaslatára, a bv. intézet parancsnokának előzetes engedélyével** –, a havi kereten felül.

 Negyedévente egy alkalommal, kívülről beküldött csomag, a havi kereten felül **(kizárólag ruházati anyagok, lábbeli**).